Document ID: 31992R3696

ΚΑΝΟΝΙΣΜΟΣ (ΕΟΚ) αριθ. 3696/92 ΤΗΣ ΕΠΙΤΡΟΠΗΣ της 21ης Δεκεμβρίου 1992 για τροποποίηση του κανονισμού (ΕΟΚ) αριθ. 3418/88 για τον καθορισμό των τιμών αναγωγής ελεύθερο στα σύνορα που εφαρμόζονται κατά την εισαγωγή ορισμένων αμπελοοινικών προϊόντων από την 1η Σεπτεμβρίου 1988
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 822/87 του Συμβουλίου της 16ης Μαρτίου 1987 περί κοινής οργανώσεως αγοράς στον τομέα της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 1756/92 (2), και ιδίως το άρθρο 54 παράγραφος 8,
Εκτιμώντας:
ότι, οι τιμές αναγωγής που εφαρμόζονται κατά την εισαγωγή ορισμένων αμπελοοινικών προϊόντων καθορίστηκαν με τον κανονισμό (ΕΟΚ) αριθ. 3418/88 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3584/91 (4)-
ότι, κατ' εφαρμογή των συμφωνιών συνεργασίας που είχε συνάψει η Κοινότητα με ορισμένες τρίτες χώρες της μεσογειακής λεκάνης, εφαρμόζονται μειωμένες τιμές αναγωγής ελεύθερο στα σύνορα, εντός του ορίου των ετήσιων ποσοστώσεων, για οίνους που κατάγονται από τις χώρες αυτές και παρουσιάζονται σε δοχεία περιεκτικότητας που δεν υπερβαίνουν τα δύο λίτρα- ότι στις εν λόγω συμφωνίες προβλέπεται νέα μείωση των τιμών από την 1η Ιανουαρίου 1993 για την Αλγερία, το Μαρόκο και την Τυνησία,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι τιμές αναγωγής ελεύθερο στα σύνορα που καθορίστηκε για τα προϊόντα που υπάγονται στους πρόσθετους κωδικούς των κωδικών ΣΟ 2204 21 25 έως 2204 21 90 του παραρτήματος του κανονισμού (ΕΟΚ) αριθ. 3418/88 αντικαθίστανται από εκείνες που αναγράφονται στο παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την 1η Ιανουαρίου 1993. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 21 Δεκεμβρίου 1992.

Labels: 2
17